**Ukrepi za preprečevanje nalezljivih bolezni**

**OŠ Škofja Loka-Mesto**

Škofja Loka, 7. 9. 2020

**Predvideni ukrepi za preprečevanje širjenja okužbe s SARS-CoV-2 v OŠ**

Za preprečevanje prenosa okužbe s SARS-CoV-2 se je priporočljivo držati smernic NIJZ-ja. Z osnovnim pedagoškim vodilom, da se v šoli ohranjajo oddelki učencev v celoti, to sicer ni združljivo, saj nam tega ne dopuščajo tako kadrovski kot prostorski pogoji. Smo pa pripravili ukrepe, ki smo jih dolžni upoštevati vsi, da čim bolj zmanjšamo prenos okužbe.

Zdravstven omejitve:

1. V šolo lahko vstopajo le zdrave osebe: učenci, zaposleni oziroma obiskovalci.

Splošni higienski in preventivni ukrepi:

1. Ob vstopu v šolo si vsak razkuži roke. Ob vstopu v učilnico si vsak temeljito umije roke. Razkužila so tudi v učilnicah.
2. V skupnih prostorih je nošnja maske obvezna za zaposlene, starše in ostale obiskovalce
3. V skupnih prostorih masko uporabljajo učenci od 1. do 9. razreda.
4. Za zaščito pred okužbo je potrebno:
5. redno in temeljito umivanje rok z milom in vodo,
6. upoštevanje higiene kašlja,
7. zračenje večkrat dnevno,
8. vsi prostori in površine se redno, dnevno čistijo in razkužujejo,
9. učenci posameznih oddelkov se med odmori zadržujejo v učilnicah,
10. na hodnikih se gibajo po cestnem pravilu,
11. po menjavi skupin v času pouka vsaka skupina za seboj razkuži delovni prostor,
12. po menjavi skupin po pouku čistilke razkužijo prostore,
13. po uporabi pripomočkov/orodij učitelj le-te razkuži za seboj oziroma jih za teden dni pusti v karanteni (jih ne uporablja),
14. pred in po uporabi didaktičnih pripomočkov si morajo učenci nujno umiti,
15. uporabljajo se sanitarije najbližji matični učilnici, počaka se pred njimi, če so zasedena.
16. V skupnih prostorih uporabljajo maske vsi odrasli ter učenci od 6. razreda. V skladu s priporočili NIJZ tudi učenci od 1. do 5. razreda. Učitelji in drugi strokovni delavci so v učilnici lahko brez maske. V primeru, ko ni zagotovljena ustrezna razdalja (min. 1,5 metra), je maska obvezna.
17. Redno zračenje učilnic pred, med in po pouku.

Vstopanje in izstopanje iz šole:

1. Učenci prihajajo v šolo pet minut pred pričetkom pouka. Učenci vozači prihajajo v šolo z zadnjim možnim avtobusom in odhajajo s prvim možnim avtobusom (glede na pričetek/zaključek svojega urnika). Na pričetek pouka počakajo v jedilnici, po zaključku pa v učilnici, namenjeni varstvu vozačev.
2. Učenci vstopajo v šolo pri različnih vhodih, ki so tudi označeni:

* garderoba RS (V stran šole): vhod za učence 4. in 5. razreda
* AVLA (glavni vhod): vhod za učence 2. in 6. razreda,
* garderoba PS (Z stran šole): vhod za učence 7.–9. razreda,
* telovadnica (S stran šole): vhod za učence 3. razreda,
* glavni vhod v stavbo na Novem Svetu: vhod za učence 1. in 2. b razreda.

1. Zaposleni vstopajo v šolo skozi stranski vhod.
2. Obiskovalci vstopajo v šolo skozi glavni vhod, pri čemer dežurnim učencem obvezno sporočijo svoje podatke: ime in priimek, koga v šoli bodo obiskali.
3. Učenec se preobuje pred matično učilnico.
4. Vhodi v šolo bodo v dopoldanskem času zaklenjeni. Vhodi v šolo na Šolski ulici bodo odklenjeni zjutraj od 7.20 do 7.35 in od 8.00 do 8.20. Za učence, ki prihajajo v jutranje varstvo na Šolski ulici bo avla odklenjena od 7.05 do 7.15. Zjutraj prihajajo samo vozači, ki se pripeljejo s kombiji, ker kasneje ne morejo priti. Za učence, ki čakajo na začetek pouka je organizirano varstvo v večnamenskem prostoru.
5. Ob prihodu v šolo na Novi svet po tem, ko so vrata zaklenjena, se uporabi zvonec. Zjutraj so vrata odklenjena do 8.20.

Izvajanje vzgojno-izobraževalnega procesa:

1. Strokovni delavci dosledno in sproti vodijo seznam (eA) prisotnih pri obveznem in razširjenem programu.
2. Pouk poteka po urniku, v matičnih učilnicah ali na prostem.
3. Učenci med odmori ostajajo v matični učilnici.
4. Kadar se pouk izvaja v specialnih učilnicah, se jih pred prihodom nove skupine učencev očisti in razkuži.
5. Učenci si šolskih potrebščin, pripomočkov in drugih predmetov med seboj ne izmenjujejo in ne izposojajo.
6. Pouk športa poteka tudi v telovadnicah. VNP je v času ukrepov namenjen jedilnici. Do 5. razreda se učenci preoblačijo v razredu. Garderobe v telovadnici učenci od 6. do 9. razreda uporabljajo izmenično, za kar poskrbijo učitelji ŠPO. Garderobe za vsako skupino očisti in razkuži čistilka. Če vreme dopušča, se pouk športa izvede zunaj. Športne rekvizite, ki se jih uporabi, učitelj razkuži.
7. Pri pouku obveznih izbirnih predmetov, neobveznih izbirnih predmetov ter pri učnih skupinah (tudi MUS) se učenci med seboj mešajo. Sedežni red je določen tako, da sedijo učenci istega razreda skupaj v eni koloni in so 1,5 m oddaljeni od drugega razreda, kjer je to možno. Učitelji vodijo evidenco sprotno in dosledno.
8. Podaljšano bivanje, jutranje varstvo in vozači so v svojih stalnih skupinah, kjer skušamo ohranjati socialno distanco. Zagotovljen je stalen prostor. Učitelji vodijo evidenco sprotno in dosledno.
9. Dežurni učitelji ves čas skrbijo za varnostno razdaljo, še zlasti pri DD, kosilu in pri aktivnih metodah dela (1,5 m–2 m).
10. Ekskurzije in šole v naravi bomo izvedli, če bodo predvidene destinacije varne.
11. Dnevi dejavnosti se bodo v čim večji možni meri izvajali na šoli. Skupine učencev bodo ločene.
12. Individualna in skupinska pomoč/dodatna strokovna pomoč se izvaja ob upoštevanju vseh higienskih ukrepov za preprečevanje širjenja virusa SARS-CoV-2 (samo učenci istega razreda, odrasla oseba na zadostni razdalji oz. z masko).
13. Govorilne ure in roditeljski sestanki naj bi potekali na daljavo, vendar se, kjer se presodi, da je bolje in možno, lahko organizirajo tudi v živo ob upoštevanju ukrepov za preprečevanje širjenja virusa.
14. Sestanki zaposlenih bodo načeloma potekali živo. Pri tem smo vsi dolžni upoštevati priporočila glede medosebne razdalje ter uporabe maske in navodil NIJZ.

Ravnanje v primeru suma na okužbo s korona virusom oz. znaki covid-19:

1. V primeru slabega počutja in pojava simptomov bolezni Covid-19 (npr. slabo počutje, prehladni znaki, kašelj, vročina, težko dihanje, motnje okušanja in vonja) učenec ostane doma in po telefonu kontaktira svojega osebnega zdravnika ter upošteva njegova navodila. O tem se obvesti šolo po elektronski pošti oz. telefonu.
2. Če strokovni delavec šole v času pouka ugotovi, da se učenec ne počuti dobro oziroma pri učencu prepozna simptome in znake koronavirusa ali neke druge bolezni, učenca odpelje v tajništvo in o tem obvesti starše oziroma skrbnike, ki učenca prevzamejo. Po odhodu se prostor razkuži.
3. Ravnatelj šole o potrjenem primeru COVID-19 in o morebitnem delnem zaprtju šole seznani Ministrstvo za izobraževanje znanost in šport po telefonu 01 400 52 69 ali 030 483 010 in ravna v skladu s priporočili in navodili Območne enote Nacionalnega inštituta za javno zdravje Ljubljana, tel. 01/58 63 900.
4. Če je izražen sum na COVID-19 s strani staršev ali sum bolezni zaposlenih pri sebi ali ožjih družinskih članih, se ravnatelj posvetuje pri epidemiologu z območne enote NIJZ. Potrjeno bolezen javi na MIZŠ.

Prehrana:

1. Malica se organizira v matični učilnici.
2. Po malico pridejo v zamikih dežurni učenci. Od 1. do 9. razreda nosijo masko.
3. Učencem 2. razreda na Šolski ulici malico prinesejo delavci šole.
4. Kosilo poteka v jedilnici šole po določenem razporedu in pod nadzorom dežurnih učiteljev, ki se lahko sočasno nahajajo v jedilnici. Za eno mizo sedijo učenci istega razreda, sicer je vmes razmak (1,5 m–2 m). Jedilnico se za vsako skupino razkuži.

Šola redno obvešča starše in učence o aktualnih informacijah preko spletne strani šole in sporočil v eAsistentu.

**UKREPI**

|  |  |
| --- | --- |
| Seznanitev z ukrepi (infografike, obvestila, predavanja itd.) | Starši, zaposleni, učenci |
| Samo zdrave osebe | + |
| Upoštevanje zdravstvenih omejitev pri zaposlenih in učencih | + |
| Umivanje/razkuževanje rok | + |
| Higiena kihanja in kašlja | + |
| Ne dotikajmo se obraza (oči, nosu in ust) z nečistimi/neumitimi rokami | + |
| Zadostna medosebna razdalja vsaj 1,5 do 2 metra v mirovanju, pri gibanju večja | +  kjer je možno |
| Uporaba mask (zaposleni, učenci) | + (učenci od 1. razreda dalje) |
| Čiščenje in razkuževanje površin | + |
| Zračenje prostorov | + |
| Mešanje skupin (šport, IP, učne skupine) | dezinfekcija |
| Urnik uporabe prostorov | URNIK, dezinfekcija |
| Določene poti gibanja | PROMET |
| Sestanki na daljavo (roditeljski sestanki, govorilne ure) | + razen uvodnih |
| Odsvetovanje prireditev | upoštevanje priporočil |
| Ekskurzije in šole v naravi | preverjene destinacije |
| Poseben režim pri predmetu šport (garderobe) | dezinfekcija |
| Poseben režim pri igrah na zunanjem igrišču | + |
| Spodbujanje pouka na prostem | + |
| Poseben režim v jedilnici | dezinfekcija |
| Vodenje evidence prisotnosti, tudi za zunanje obiskovalce | dežurni učenec |
| Določen prostor, kamor se lahko umakne obolelega | tajništvo |

Doris Kužel

ravnateljica